**Rámcová dohoda**

uzavretá podľa ust. § 269 ods. 2 zákona č. 513/1991 Zb. Obchodný zákonník v znení neskorších predpisov a podľa § 83 ods. 5 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len ako „**Zmluva**“)

medzi

**Hlavné mesto Slovenskej republiky Bratislava**

sídlo: Primaciálne námestie 1, 814 99 Bratislava

IČO: 00 603 481

zastúpenie: Ing. arch. Matúš Vallo, primátor

bankové spojenie: Československá obchodná banka, a.s.

číslo účtu (IBAN): SK37 7500 0000 0000 2582 9413

(ďalej len ako „**Objednávateľ**“)

a

**Názov**

sídlo:

IČO:

zastúpenie:

zápis:

bankové spojenie:

IBAN:

(ďalej len ako „**Dodávateľ 1**“)

a

**Názov**

sídlo:

IČO:

zastúpenie:

zápis:

bankové spojenie:

IBAN:

(ďalej len ako „**Dodávateľ 2**“)

a

**Názov**

sídlo:

IČO:

zastúpenie:

zápis:

bankové spojenie:

IBAN:

(ďalej len ako „**Dodávateľ 3**“)

(Dodávateľ 1, Dodávateľ 2 a Dodávateľ 3 spolu ďalej len ako „**Dodávatelia**“ alebo samostatne aj ako „**Dodávateľ**“)

(Objednávateľ a Dodávatelia spolu len ako „**Zmluvné strany**“ alebo samostatne aj ako „**Zmluvná strana**“)

**Preambula**

Objednávateľ vyhlásil v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „**ZoVO**“) nadlimitnú zákazku „Bežné opravy a údržba v nehnuteľnostiach v správe hlavného mesta SR BA“ postupom verejnej súťaže na predmet tejto Zmluvy. Zmluva sa uzatvára ako výsledok použitia postupu zadávania nadlimitnej zákazky podľa § 66 a nasl. ZoVO. Zmluvné strany berú na vedomie, že Objednávateľ, ako verejný obstarávateľ, nesmie uzavrieť zmluvu, koncesnú zmluvu alebo rámcovú dohodu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „**ZoRPVS**“) a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

**Článok I**

**Predmet Zmluvy**

1. Predmetom tejto Zmluvy je úprava vybraných právnych vzťahov, práv a povinností Zmluvných strán súvisiacich s plnením ich povinností podľa tejto Zmluvy.
2. Rovnako je predmetom tejto Zmluvy úprava vybraných procesov a postupov Zmluvných strán súvisiacich s plnením ich povinností podľa tejto Zmluvy.

**Článok II**

**Povinnosti Zmluvných strán**

1. Dodávatelia sa zaväzujú, na základe písomných objednávok Objednávateľa podľa aktuálnej potreby (ďalej len ako „**Objednávka**“), uskutočniť pre Objednávateľa dohodnuté bežné opravy, údržby, servis nehnuteľných a hnuteľných vecí a služby špecifikované v Prílohe č. 1 tejto Zmluvy.
2. Dodávatelia sa zaväzujú pre Objednávateľa vykonávať bežné opravy, údržby, servis nehnuteľných a hnuteľných vecí a služby na nehnuteľnostiach v správe Objednávateľa (ďalej len ako „**Nehnuteľnosti**“), ktorých zoznam tvorí Prílohu č. 2 tejto Zmluvy. Objednávateľ zašle Dodávateľom vždy raz ročne na základe inventarizácie vykonanej Objednávateľom aktualizovanú Prílohu č. 2 tejto Zmluvy.
3. Pre účely tejto Zmluvy sa záväzky Dodávateľa podľa článku II ods. 1 a 2 spolu označujú ďalej ako „**Plnenie**“.

**Článok III**

**Objednávka**

1. Čiastkové Plnenie (ďalej len ako „**Zákazka**“) na základe tejto Zmluvy sa bude zadávať nasledovnými spôsobmi :
2. priamym zadaním Dodávateľovi č. 1 pri Zákazkách s cenou do 15 000,- EUR bez DPH vypočítanou Objednávateľom na základe cenovej ponuky Dodávateľa č. 1 podľa Prílohy č. 3 tejto Zmluvy,
3. opätovným otvorením súťaže v súlade s § 83 ods. 5 písm. c) a ods. 7 ZoVO pri Zákazkách s cenou rovnakou a vyššou ako 15 000,- EUR bez DPH vypočítanou Objednávateľom podľa ods. 2 a 3 tohto článku Zmluvy. Objednávateľ zašle Dodávateľom na emailové adresy uvedené v článku X ods. 3 tejto Zmluvy opis konkrétnej Zákazky a vyzve Dodávateľov, aby v lehote nie dlhšej ako 3 pracovné dní doručili svoju záväznú cenovú ponuku na túto Zákazku spolu so záväzným návrhom lehoty zrealizovania Zákazky zadanej na základe tejto Zmluvy.
4. Pri zadávaní Zákazky Objednávateľ určí predpokladanú hodnotu Zákazky tak, že na základe aktuálnej databázy CENEKON využívanej v programe CENKROS 4 najprv určí predpokladanú hodnotu materiálu. Predpokladanú hodnotu spotrebného materiálu a náhradných dielov, ktoré nie sú súčasťou aktuálnej databázy CENEKON využívanej v programe CENKROS 4, určí Objednávateľ s využitím metodiky databázy CENEKON využívanej v programe CENKROS 4, konkrétne vytvorením rozborových položiek, resp. využitím percentuálnej prirážky v prípadoch, keď to nebude možné vytvorením rozborových položiek v súlade s možnosťami, ktoré databáza CENEKON využívanej v programe CENKROS 4 poskytuje.
5. Objednávateľ následne určí predpokladanú hodnotu práce Zákazky, a to tak, že z ceny práce podľa aktuálnej databázy CENEKON využívanej v programe CENKROS 4 odpočíta zľavu z ponuky Dodávateľa č. 1.
6. Súčet predpokladanej hodnoty materiálu podľa ods. 2 tohto článku Zmluvy a práce podľa ods. 3 tohto článku Zmluvy tvorí predpokladanú hodnotu Zákazky.
7. V prípade ak bude predpokladaná hodnota Zákazky nižšia ako 15 000,- EUR bez DPH, Objednávateľ ju bude zadávať priamo Dodávateľovi č. 1 podľa ods. 1 písm. a) tejto časti Zmluvy.
8. V prípade ak bude predpokladaná hodnota Zákazky rovnaká alebo vyššia ako 15 000,- EUR bez DPH, dôjde k opätovnému otvoreniu súťaže a všetci traja Dodávatelia budú oprávnení predložiť svoju záväznú cenovú ponuku spolu so záväzným návrhom lehoty zrealizovania Zákazky podľa ods. 1 písm. b) tejto časti Zmluvy.
9. V prípade havarijnej situácie a rovnako v prípade mimoriadnych nepredvídateľných situácií a to najmä nie však výlučne, vyslobodzovanie uviaznutých osôb v technickom zariadení – výťahu vyžadujúce si súčasne opravy a vyriešenie havarijných stavov, ktoré musia byť bezodkladne odstránené, je Objednávateľ oprávnený, z dôvodov predchádzania škody na majetku, zdraví, životnom prostredí a podobne, postupovať podľa článku III ods. 1 písm. a) tejto Zmluvy aj v prípade Zákaziek s cenou rovnakou a vyššou ako 15 000,- EUR bez DPH vypočítanou Objednávateľom na základe cenovej ponuky Dodávateľa č. 1 podľa Prílohy č. 3 tejto Zmluvy, s čím Dodávatelia bezvýhradne súhlasia. Dodávatelia bezvýhradne súhlasia, že posúdenie a oznámenie havarijnej situácie je vyhradené Objednávateľovi.
10. V prípade, ak je potrebná fyzická obhliadka Nehnuteľností, Zmluvné strany sú povinné obhliadku absolvovať do 48 hodín od odoslania výzvy. Lehota podľa článku III ods. 1 písm. b) tejto Zmluvy týmto nie je dotknutá. V prípade havarijnej situácie nie sú Dodávatelia oprávnení požadovať obhliadku Nehnuteľností.
11. Dodávatelia sú v cenovej ponuke povinní uviesť všetky náklady a celkovú cenu, ktorú si budú za vykonanie predmetu konkrétnej Zákazky účtovať ako aj maximálnu lehotu realizácie konkrétnej Zákazky odo dňa vystavenia objednávky Objednávateľom. Celková cena za práce uvedená v cenovej ponuke každého z Dodávateľov musí obsahovať minimálne takú ponukovú zľavu Dodávateľov, akú uviedli vo svojej ponuke v procese verejného obstarávania podľa Prílohy č. 3 tejto Zmluvy. Pri zadávaní konkrétnej Zákazky môžu Dodávatelia ponúknuť aj vyššiu zľavu na cenu za práce akú uviedli v Prílohe č. 3 Zmluvy. V  prípade, že celková ponuková cena Dodávateľa vrátane materiálu prevýši predpokladanú hodnotu určenú Objednávateľom postupom podľa odsekov 2 až 4 tejto časti Zmluvy, je Objednávateľ oprávnený cenovú ponuku neprijať.
12. Dodávatelia sú povinní vypracovávať cenové ponuky v aktuálnej databáze CENEKON využívanej v programe CENKROS 4 v štruktúre a spôsobom určeným Objednávateľom. Nesplnenie tejto povinnosti bude Objednávateľ považovať za podstatné porušenie zmluvných podmienok zo strany Dodávateľa.
13. Objednávateľ je oprávnený v Objednávke uviesť konkrétne tovary a materiály, ktorých použitie požaduje, pričom Dodávatelia sú oprávnení ich použitie odmietnuť. Odmietnutie tovarov a materiálov zo strany Dodávateľov musí byť odôvodnené a Dodávatelia sú povinní v odmietnutí navrhnúť náhradný tovar a materiál.
14. V prípade, ak Objednávateľ písomne potvrdí, že trvá na použití konkrétnych tovarov a materiálov, Dodávatelia sú povinní zohľadniť túto skutočnosť vo svojej cenovej ponuke.
15. Objednávateľ vyberie Dodávateľa Zákazky na základe najnižšej ceny konkrétnej cenovej ponuky. V prípade rovnosti cenových ponúk sa úspešným stane Dodávateľ, ktorý uvedie kratšiu lehotu zrealizovania konkrétnej Zákazky. Objednávateľ oznámi Dodávateľom výsledok súťaže. Objednávateľ v oznámení určí deň, ktorým začína plynúť lehota na vykonanie Zákazky.
16. Dodávateľ je povinný poskytnúť Objednávateľovi Zákazku na základe úplnej písomnej Objednávky, ktorá musí korešpondovať so Zákazkou, pričom platí, že za úplnú Objednávku sa považuje len taká, ktorá obsahuje:
17. názov Objednávateľa,
18. presnú špecifikáciu objednávanej Zákazky,
19. miesto poskytnutia Zákazky,
20. lehotu/termín, v ktorej má byť Zákazka poskytnutá,
21. dátum vystavenia Objednávky,
22. cenu.
23. V prípade, ak Objednávka nebude obsahovať všetky údaje uvedené v článku III ods. 14 tejto Zmluvy, alebo bude obsahovať nesprávne údaje, je Dodávateľ povinný Objednávku do 2 (dvoch) pracovných dní zaslať späť Objednávateľovi na prepracovanie, inak sa považuje Objednávka za úplnú a Dodávateľom akceptovanú a je pre Zmluvné strany záväzná. Po odsúhlasení Objednávky Dodávateľom je Objednávateľ oprávnený meniť jej obsah len po dohode s Dodávateľom.
24. Cena uvedená v Objednávke nesmie prevyšovať cenovú ponuku Dodávateľa podľa článku III ods. 9 tejto Zmluvy.
25. Objednávateľ má právo zrušiť Objednávku kedykoľvek a z akéhokoľvek dôvodu.

**Článok IV**

**Poskytnutie Zákazky**

* 1. Dodávateľ je povinný poskytnúť Zákazku na mieste a v termíne podľa Objednávky.
  2. Dodávateľ je povinný počas poskytovania Zákazky zabezpečiť dodržiavanie a plnenie povinností vyplývajúcich zo všeobecne záväzných právnych predpisov o požiarnej ochrane, predpisov o bezpečnosti a ochrane zdravia pri práci, ako aj iných bezpečnostných právnych predpisov a prevádzkového režimu Objednávateľa.
  3. Počas poskytovania Zákazky je Dodávateľ povinný manipulovať s náradím, materiálom a mechanizmami tak, aby nedošlo k poškodeniu Nehnuteľností, ich okolia, ostatného majetku užívaného Objednávateľom a neohrozil tým zamestnancov Objednávateľa a tretie osoby a/alebo ich majetok. Zodpovednosť za škodu spôsobenú počas poskytovania Zákazky Dodávateľ znáša Dodávateľ v plnom rozsahu.
  4. V prípade prerušenia poskytovania Zákazky z dôvodu na strane Objednávateľa, dohodnú si Zmluvné strany nový termín, pričom predĺženie lehoty plnenia bude primerané k dobe, na ktorú bolo potrebné vykonávanie prác prerušiť.
  5. Dodávateľ je povinný poskytovať Zákazku s vynaložením odbornej starostlivosti, dodržiavať všeobecne záväzné právne predpisy, technické predpisy, normy, návody výrobcov na obsluhu a údržbu a pod., pričom je povinný konať v súlade s písomnými pokynmi Objednávateľa a je povinný upozorniť Objednávateľa na nevhodnosť jeho pokynov a navrhnúť vhodné riešenie. Ak Objednávateľ písomne trvá na svojich pokynoch, nie je Dodávateľ zodpovedný za škodu, ktorá takto vznikne.
  6. Dodávateľ je povinný bez zbytočného odkladu informovať Objednávateľa o všetkých skutočnostiach, ktoré môžu ovplyvniť poskytovanie Zákazky.
  7. V prípade ak Dodávateľ zistí prekážky, ktoré bránia pokračovaniu v poskytovaní Zákazky v zmysle Objednávky, je povinný túto skutočnosť bezodkladne oznámiť Objednávateľovi a navrhnúť zmenu poskytovania Zákazky. V prípade, ak sa Zmluvné strany nedohodnú na zmene poskytovania Zákazky, môže každá z nich od Objednávky odstúpiť. Dodávateľ má nárok na zaplatenie ceny za vykonanú časť predmetu Objednávky.
  8. Dodávateľ sa zaväzuje poskytovať Plnenie vo vlastnom mene, na vlastnú zodpovednosť, na svoje náklady a na vlastné nebezpečenstvo.
  9. Pri ukončení poskytovania Zákazky Dodávateľ vyzve Objednávateľa na prevzatie Zákazky formou preberacieho konania.
  10. Zákazka sa považuje za odovzdanú, ak bola Objednávateľom prevzatá a v preberacom protokole (ďalej len ako **Protokol**“) je Objednávateľom výslovne uvedené, že Zákazka nevykazuje vady, tzn. že Zákazka zodpovedá Zmluve a/alebo Objednávke po kvalitatívnej a kvantitatívnej stránke.
  11. V prípade, ak budú počas preberacieho konania zistené vady Zákazky, ktoré bránia jej riadnemu užívaniu Objednávateľom, je Objednávateľ oprávnený prevzatie Zákazky odmietnuť a dôvody odmietnutia uvedie v Protokole. Zákazka sa nepovažuje za odovzdanú.
  12. V prípade, ak budú počas preberacieho konania zistené vady Zákazky, ktoré nebránia jej riadnemu užívaniu Objednávateľom, je Objednávateľ oprávnený prevzatie Zákazky odmietnuť a dôvody odmietnutia uvedie v Protokole. Zákazka sa nepovažuje za odovzdanú.
  13. V prípade, ak budú počas preberacieho konania zistené vady Zákazky, ktoré nebránia jej riadnemu užívaniu Objednávateľom, je Objednávateľ oprávnený Zákazku prevziať a vady Zákazky uvedie v Protokole. Zákazka sa nepovažuje za odovzdanú.
  14. Dodávateľ je povinný odstrániť vady Zákazky uvedené v Protokole v lehote určenej Objednávateľom.
  15. Ak Dodávateľom odovzdávaná Zákazka bude opakovane vykazovať vady po kvalitatívnej a kvantitatívnej stránke v zmysle Zmluvy a/alebo Objednávky počas preberacieho konania a tieto nebudú následne odstránené v lehote určenej Objednávateľom v Protokole alebo spôsobia Objednávateľovi preukázateľnú škodu min. vo výške 500,00 EUR s DPH, pôjde zo strany Dodávateľa o podstatné porušenie zmluvných podmienok.
  16. Ak sa Zmluvné strany nedohodnú inak, Dodávateľ je povinný po poskytnutí Zákazky mimo priestorov Objednávateľa na vlastné nebezpečenstvo dopraviť a odovzdať Zákazku Objednávateľovi v mieste, kde predmet Zákazky prevzal. Odovzdaním predmetu Zákazky Dodávateľovi ten nenadobúda vlastnícke ani iné vecné právo k predmetu Zákazky. Dodávateľ však zodpovedá za všetku škodu, ktorá na predmete Zákazky vznikne v čase, kedy je predmet Zákazky vo faktickej moci Dodávateľa.
  17. Dodávateľ je povinný o poskytnutí Zákazky vyhotoviť dokumentáciu, viesť zápisy v zmysle platných právnych predpisov, prevádzkových poriadkov alebo návodu výrobcu, ak je to potrebné.
  18. Dodávateľ je povinný dohliadať na to, aby doklady a dokumentácia technického prevádzkového a administratívneho charakteru, ktorá mu bola zverená, alebo ktorá vznikla v súvislosti s poskytovaním Zákazky (ďalej len ako „**Dokumentácia**“), bola úplná a platná. V prípade, ak Dodávateľ prevezme od Objednávateľa neúplnú a/alebo neplatnú Dokumentáciu, alebo sa táto počas platnosti a účinnosti tejto Zmluvy stane neplatnou, je povinný na to písomne upozorniť Objednávateľa a vykonať na základe žiadosti Objednávateľa nápravu na náklady Dodávateľa.
  19. Dodávateľ je povinný na základe výzvy predložiť Objednávateľovi menný zoznam osôb, prostredníctvom ktorých bude vykonávať Zákazku, za účelom vystavenia povolenia na vstup do objektov užívaných Objednávateľom a dotknutých Nehnuteľností, prípadne tiež typ motorových vozidiel a EČV, ktoré budú používané pri vykonávaní Zákazky. Držiteľ povolenia na vstup je povinný dodržiavať pokyny uvedené v „Preukaze povolenia na vstup", ktorý je individuálne vydaný Objednávateľom.
  20. Objednávateľ je povinný poskytnúť Dodávateľovi všetku súčinnosť, ktorú od neho možno spravodlivo požadovať, aby mohol byť naplnený zmysel tejto Zmluvy.
  21. Objednávateľ je oprávnený kontrolovať poskytovanie Zákazky. Ak Objednávateľ zistí, že Dodávateľ poskytuje Zákazku v rozpore s Objednávkou alebo touto Zmluvou, je oprávnený požadovať, aby Dodávateľ na vlastné náklady odstránil vzniknutý rozpor a aby poskytol Zákazku dohodnutým spôsobom.
  22. Dodávateľ zodpovedá za celé a riadne plnenie povinností podľa tejto Zmluvy počas celého trvania zmluvného vzťahu s Objednávateľom a to bez ohľadu na to, či Dodávateľ využil služby subdodávateľov alebo nie, v akom rozsahu a za akých podmienok. Objednávateľ nenesie akúkoľvek zodpovednosť voči subdodávateľom Dodávateľa.
  23. Počas trvania tejto Zmluvy je Dodávateľ oprávnený zmeniť subdodávateľa uvedeného v Prílohe č. 4 – Zoznam subdodávateľov (ďalej len „**Príloha č. 4**“) výlučne na základe udeleného písomného súhlasu Objednávateľa a následne uzatvoreného písomného dodatku k tejto Zmluve. Nový subdodávateľ musí spĺňať povinnosť zápisu v registri partnerov verejného sektora podľa ZoRPVS, v prípade, ak mu takáto povinnosť zo ZoRPVS vyplýva.
  24. Objednávateľ má právo odmietnuť uzavrieť dodatok a požiadať Dodávateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, neoprávnené poskytovanie služieb a uskutočňovanie prác, ktoré sú predmetom tejto Zmluvy, nekvalitné plnenie realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
  25. Dodávateľ vyhlasuje, že Príloha č. 4 obsahuje aktuálne a úplné údaje v zmysle ustanovenia § 41 ods. 3, 4 a 6 ZoVO v čase uzavretia tejto Zmluvy. Údaje v zmysle § 41 ods. 3 ZoVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „**údaje**“).
  26. Zmenu údajov akéhokoľvek subdodávateľa je Dodávateľ povinný bezodkladne písomne oznámiť Objednávateľovi, pričom Zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Zmluve.
  27. Porušenie povinností Dodávateľa uvedených v ods. 21. až ods. 25. tohto článku Zmluvy sa považuje za podstatné porušenie zmluvných povinností.

**Článok V**

**Ďalšie povinnosti Zmluvných strán**

1. Dodávateľ:
   1. je pri poskytovaní Plnenia viazaný pokynmi Objednávateľa, ktoré vyplývajú z tejto Zmluvy a/alebo Objednávky,
   2. sa zaväzuje poskytovať každú Zákazku s maximálnou odbornou starostlivosťou, v požadovanej kvalite a množstve, spôsobom a v lehote uvedenej v tejto Zmluve, resp. v Objednávke, pri výkon činností vyžadujúcich kvalifikovaný dohľad, napr. stavebné činnosti, je Dodávateľ povinný zabezpečiť na svoje náklady prítomnosť a súčinnosť osoby vykonávajúcej kvalifikovaný dohľad,
   3. vyhlasuje, že sa v plnom rozsahu oboznámil s charakterom a rozsahom Plnenia v zmysle podmienok stanovených Objednávateľom a sú mu známe všetky technické, kvalitatívne a iné podmienky poskytovania Plnenia. Dodávateľ vyhlasuje, že disponuje všetkými potrebnými odbornými znalosťami, právomocami, skúsenosťami a kompetenciami k tomu, aby uzavrel túto Zmluvu a splnil svoje záväzky z nej vyplývajúce,
   4. má právo na poskytnutie potrebnej súčinnosti zo strany Objednávateľa spočívajúce najmä, nie však výlučne v poskytnutí potrebných konzultácií a ďalších materiálov (podkladov), ktoré má Objednávateľ k dispozícii a ktoré sú nevyhnutné k poskytovaniu Plnenia,
   5. je povinný zapísať sa a byť zapísaný v registri partnerov verejného sektora počas celého trvania tejto Zmluvy, ak mu táto povinnosť vznikne a zároveň zabezpečiť splnenie tejto povinnosti aj jeho subdodávateľmi,
   6. vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len „**pracovnoprávne predpisy**“), a to predovšetkým zákona č. 311/2001 Z. z. Zákonník práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Dodávateľ týmto vyhlasuje, že si je plne vedomý všetkých povinností, ktoré pre neho z pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Dodávateľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v pracovnoprávnych predpisoch,
   7. je povinný pri plnení svojich povinností zabezpečiť dostatočný počet zamestnancov tak, aby účel Zmluvy mohol byť plnený v zodpovedajúcej kvalite a v stanovených termínoch. Dbá pri tom na zásady účelnosti a hospodárnosti,
   8. je zodpovedný za to, že práceneschopnosť, dovolenky a iná absencia jeho personálu neovplyvnia plnenie jeho povinností podľa tejto Zmluvy a nebudú sa považovať za zásah vyššej moci (vis maior),
   9. je povinný raz týždenne, spravidla v posledný pracovný deň v týždni do 12:00, zasielať na Objednávateľom určené mailové adresy prehľad stavu rozpracovanosti Zákazky/Zákaziek a plán prác na ďalšie obdobie,
   10. je povinný na základe písomnej požiadavky Objednávateľa, zasielať na Objednávateľom určené mailové adresy požadovanú fotodokumentáciu Zákazky,
   11. je povinný ku každej faktúre priložiť relevantnú fotodokumentáciu,
   12. je povinný pri každej Zákazke, ktorej cena podľa cenovej ponuky presiahne 20 000,- eur (slovom: dvadsaťtisíc eur) bez dane z pridanej hodnoty, viesť stavebný denník prostredníctvom oprávnenej osoby v súlade s § 28 vyhlášky Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, do ktorého bude zapisovať všetky skutočnosti rozhodujúce pre plnenie Zákazky, najmä údaje o časovom postupe prác, ich akosti, odchýlky od projektovej dokumentácie stavby a ich zdôvodnenie a pod. Zápis bude zaznamenaný vždy v deň, keď boli práce vykonané alebo došlo ku skutočnostiam, ktoré je potrebné zaznamenať. V priebehu pracovného času musí byť denník na stavbe trvale prístupný. Záväzok viesť stavebný denník sa končí dňom prevzatia Zákazky Objednávateľom,
   13. Dodávateľ sa zaväzuje pri plnení predmetu tejto Zmluvy dodržiavať v plnom rozsahu ustanovenia platných právnych predpisov týkajúce sa nakladania s odpadmi, najmä ustanovenia zákona č. 79/2015 Z. z. o odpadoch a o zmene a doplnení niektorých zákonov v platnom znení a ustanovenia Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 v platnom znení.
   14. Dodávateľ sa zaväzuje, že predmet tejto zmluvy bude realizovaný kľúčovými odborníkmi uvedenými v Prílohe č. 6 „Zoznam kľúčových odborníkov” tejto zmluvy, prostredníctvom ktorých Dodávateľ preukázal splnenie podmienok účasti vo verejnom obstarávaní, ktoré predchádzalo uzavretiu tejto Zmluvy. Zmena kľúčového odborníka počas trvania tejto Zmluvy je možná len na základe písomnej, odôvodnenej žiadosti Dodávateľa, ktorej prílohou budú doklady preukazujúce splnenie podmienok účasti a kvalitatívnych kritérií (pokiaľ sa uplatnili) navrhovaného kľúčového odborníka na úrovni rovnakej alebo vyššej ako u pôvodného kľúčového odborníka. Dodávateľ je oprávnený zmeniť kľúčových odborníkov len s predchádzajúcim písomným súhlasom Objednávateľa, a to prostredníctvom uzavretia písomného dodatku k tejto Zmluve.
2. Objednávateľ:
   1. je oprávnený vykonávať spätnú kontrolu poskytnutej Zákazky po ukončení preberacieho konania,
   2. sa zaväzuje poskytnúť Dodávateľovi potrebnú súčinnosť pri poskytovaní Zákazky; ide najmä, nie však výlučne, o poskytnutie potrebných konzultácií, ktoré má Objednávateľ k dispozícii a ktoré sú nevyhnutné k poskytovaniu Zákazky.
3. Zmluvné strany sú povinné poskytnúť si navzájom všetku súčinnosť, ktorú možno od nich spravodlivo požadovať tak, aby mohol byť naplnený účel tejto Zmluvy.

**Článok VI**

**Zodpovednosť za vady a záruka za akosť**

1. Dodávateľ zodpovedá za to, že každá poskytnutá Zákazka zodpovedá technickým normám, všeobecne záväzným právnym predpisom, a že počas záručnej doby bude mať vlastnosti dohodnuté v tejto Zmluve a/alebo v Objednávke.
2. Dodávateľ zodpovedá za všetky vady, ktoré má ním poskytnutá Zákazka v čase jeho odovzdania Objednávateľovi, a ktoré sa prejavili po odovzdaní Zákazky počas záručnej doby. Tejto zodpovednosti sa Dodávateľ môže zbaviť, ak preukáže, že vady Zákazky vznikli zapríčinením tretej osoby a/alebo z dôvodu nevhodných pokynov Objednávateľa, na ktorých Objednávateľ trval napriek upozorneniu Dodávateľa a/alebo z dôvodu použitia tovarov a materiálov podľa požiadaviek Objednávateľa napriek písomného nesúhlasu Dodávateľa.
3. Záručná doba na každú Zákazku je najmenej 24 mesiacov odo dňa prevzatia Plnenia Objednávateľom. V prípade, ak sa na spotrebný materiál použitý pri poskytovaní Zákazky vzťahuje dlhšia záručná doba určená výrobcom spotrebného materiálu, neuplynie záručná doba na konkrétnu Zákazku skôr ako záručná doba určená výrobcom použitého spotrebného materiálu.
4. Vady Zákazky zistené počas záručnej doby je Objednávateľ povinný telefonicky, prípadne písomne alebo elektronicky bez zbytočného odkladu oznámiť Dodávateľovi. V oznámení o vadách musí Objednávateľ vady špecifikovať (opísať a uviesť, ako sa prejavujú).
5. Dodávateľ sa zaväzuje odstrániť vady Zákazky na vlastné náklady a v čo najkratšom technicky možnom termíne, najneskôr však do 10 dní odo dňa ich oznámenia.
6. V prípade, ak Dodávateľ vady Zákazky neodstráni vady Zákazky v lehote poľa článku VII ods. 5, je Objednávateľ oprávnený odstrániť vady Zákazky na vlastné náklady, pričom takto vzniknuté náklady je Dodávateľ povinný v plnej výške nahradiť Objednávateľovi.
7. V prípade, ak vady Zákazky nie je možné odstrániť, zaväzuje sa Dodávateľ neodkladne od zistenia tejto skutočnosti poskytnúť náhradnú Zákazku vrátane jej prípadnej montáže a demontáže vadnej Zákazky.

**Článok VII**

**Cena a platobné podmienky**

1. Celková cena za Plnenie (ďalej len ako „**Celková cena**“) predstavuje výšku maximálneho finančného limitu tejto Zmluvy, ktorý je 1 660 000,- EUR (slovom: jeden milión šestošesťdesiattisíc eur) bez DPH / 1 992 000,- EUR (slovom: jeden milión deväťstodeväťdesiatdvatisíc eur) s DPH. Plnenie predmetu Zmluvy počas jej platnosti v zmysle bude závislé výlučne od reálnej potreby Objednávateľa. Dodávatelia sú si vedomí, že im nevznikajú žiadne finančné nároky, vrátane náhrady škody, z dôvodu, ak celkový finančný limit uvedený v prvej vete nebude vyčerpaný v plnom rozsahu.
2. Cena za Zákazku (ďalej len ako „**Cena**“) podľa Objednávky je určená na základe cenovej ponuky Dodávateľa vybraného Objednávateľom podľa článku III ods. 1 tejto Zmluvy.
3. Cena materiálu a náhradných dielov ako aj cena prác, ktoré nie sú uvedené v Návrhu na plnenie kritérií (v cenovej ponuke Dodávateľa) a budú potrebné na Plnenie, bude stanovená na základe aktuálnej databázy CENEKON využívanej v programe CENKROS 4.
4. Cena spotrebného materiálu a náhradných dielov, ktoré nie sú súčasťou aktuálnej databázy CENEKON využívanej v programe CENKROS 4 a budú potrebné na Plnenie, určí Dodávateľ s využitím metodiky aktuálnej databázy CENEKON využívanej v programe CENKROS 4, konkrétne vytvorením rozborových položiek, resp. využitím percentuálnej prirážky v prípadoch, keď to nebude možné vytvorením rozborových položiek v súlade s možnosťami, ktoré aktuálna databáza CENEKON využívanej v programe CENKROS 4 poskytuje.
5. Cena sa považuje za konečnú a jednostranne nemennú a sú v nej zahrnuté všetky oprávnené náklady Dodávateľa súvisiace s Objednávkou vrátane dopravy a primeraného zisku. Zároveň sa  Zmluvné strany dohodli, že v prípade ak bude Plnenie poskytované mimo územia Bratislavy je Dodávateľ oprávnený účtovať cenu dopravy formou paušálneho poplatku vo výške 80 (slovom: osemdesiat) eur s DPH za Zákazku.
6. Zmluvné strany sa dohodli, že Cena bude Dodávateľovi vyplácaná na základe faktúr vystavených Dodávateľom, pričom Zmluvné strany sa dohodli, že Dodávateľ je povinný vystaviť faktúru za zrealizovanú Zákazku najneskôr do 30 dní od jej prevzatia Objednávateľom. Povinnou prílohou faktúry sú nasledovné prílohy: súpis vykonaných prác a dodaného materiálu, protokol o prevzatí zrealizovanej zákazky.
7. Zmluvné strany sa dohodli a Objednávateľ súhlasí, aby Dodávateľ v zmysle § 71 ods. 1 pism. b) zákona č. 222/2004 Z. z. o dani z pridanej hodnoty v znení neskorších predpisov a zákona č. 431/2002 Z. z. o účtovníctve v znení neskorších predpisov účtoval Cenu resp. iný nárok podľa tejto Zmluvy elektronickou faktúrou a Dodávateľ bude vystavovať a zasielať Objednávateľovi elektronickú faktúru na zaplatenie Ceny alebo iných nárokov podľa tejto Zmluvy. Zmluvné strany sa dohodli a berú na vedomie, že elektronická faktúra je plnohodnotnou náhradou faktúry v papierovej forme a riadnym daňovým dokladom. Pre vylúčenie pochybnosti platí, že Dodávateľ nie je povinný elektronickú faktúru podpísať zaručeným elektronickým podpisom podľa osobitného predpisu. V prípade zasielania elektronickej faktúry Dodávateľ nebude zasielať Objednávateľovi v papierovej podobe ani prílohy, ktoré sú súčasťou elektronickej faktúry. Prílohou každej faktúry bude Protokol podpísaný zástupcami Objednávateľom, v ktorom bude výslovne uvedené, že Plnenie nevykazuje vady, objednávka podpísaná objednávateľom a dodávateľom, súpis vykonaných prác. Dodávateľ bude doručovať Objednávateľovi elektronickú faktúru formou elektronickej pošty, a to na určenú e-mailovú adresu: [efaktura@bratislava.sk](mailto:efaktura@bratislava.sk), resp. inú e-mailovú adresu neskôr písomne oznámenú Dodávateľovi najmenej 5 pracovných dni pred účinnosťou tejto zmeny, ako dokument PDF (s príponou \*.pdf). Objednávateľ vyhlasuje, že má prístup k určenej e-mailovej adrese a že si je vedomý skutočnosti, že údaje sprístupnené mu v elektronickej faktúre doručenej mu na určenú e-mailovú adresu sú dôverné informácie, ktoré je každá zmluvná strana povinná utajovať, okrem prípadov, v ktorých je ich sprístupnenie tretej osobe vyžadované platnými právnymi predpismi. Elektronická faktúra sa považuje za doručenú najneskôr v prvý pracovný deň nasledujúci po dni jej preukázateľného odoslania Objednávateľovi prostredníctvom elektronickej pošty na určenú e-mailovú adresu, pričom splatnosť elektronickej faktúry je 30 dní od jej doručenia. Objednávateľ sa zaväzuje bez zbytočného odkladu, najneskôr však do 2 pracovných dní, oznámiť Dodávateľovi, ak mu elektronická faktúra nebola doručená v deň, v ktorý mu obvykle v predchádzajúcich mesiacoch bola doručená alebo v posledný deň lehoty, v ktorej mu mala byť podľa Zmluvy doručená.
8. Záväzok Objednávateľa zaplatiť Dodávateľovi Cenu sa považuje za splnený dňom odpísania dlžnej fakturovanej sumy z bankového účtu Objednávateľa v prospech Dodávateľa. V prípade, ak Dodávateľ zmení počas účinnosti tejto Zmluvy číslo účtu a o tomto riadne neinformuje Objednávateľa záväzok Objednávateľa sa považuje za splnený bez ohľadu na to, či budú finančné prostriedky pripísané na účet Dodávateľa.
9. Objednávateľ je oprávnený vrátiť Dodávateľovi faktúru v lehote jej splatnosti, ak nespĺňa podmienky podľa článku VII ods. 6 a/alebo 7 tejto Zmluvy, spolu s písomnou výhradou. Nová lehota splatnosti začne plynúť doručením opravenej a/alebo doplnenej faktúry.
10. Dodávateľ nie je oprávnený požadovať a nárokovať si náhradu bankových a iných poplatkov týkajúcich sa úhrad Celkovej odmeny. Dodávateľ rovnako nie je oprávnený požadovať preddavkové alebo zálohové platby.
11. Zmluvné strany sa dohodli, že Objednávateľ je oprávnený započítať si svoju pohľadávku voči Dodávateľovi po lehote splatnosti aj bez súhlasu Dodávateľa oproti akejkoľvek splatnej pohľadávke Dodávateľa voči Objednávateľovi. O započítaní pohľadávky je Objednávateľ povinný písomne informovať Dodávateľa. Na započítanie vzájomných nárokov sa použije ustanovenie § 358 a nasl. zákona č. 513/1991 Zb. Obchodný zákonník v znení neskorších predpisov primerane.

**Článok VIII**

**Zodpovednosť za škodu**

1. Každá Zmluvná strana zodpovedá za všetku škodu preukázateľne spôsobenú druhej Zmluvnej strane v súvislosti s plnením povinností podľa tejto Zmluvy.
2. Žiadna zo Zmluvných strán nezodpovedá druhej Zmluvnej strane za nesplnenie alebo omeškanie s plnením svojich povinností podľa tejto Zmluvy, ak takéto nesplnenie bude vychádzať celkom alebo čiastočne z neposkytnutia súčinnosti druhej Zmluvnej strany za predpokladu, že druhá Zmluvná strana bola písomne oboznámená o týchto okolnostiach.
3. Dodávateľ je povinný ku dňu podpisu tejto Zmluvy uzatvoriť poistenie profesijnej zodpovednosti za škodu spôsobenú pri výkone profesie, ktorá by mohla vzniknúť v súvislosti s jeho výkonom činnosti alebo v súvislosti s výkonom činnosti jeho zamestnancov, a to minimálne vo výške 200 000,- eur (slovom: dvestotisíc eur). Doklad o poistení profesijnej zodpovednosti za škodu spôsobenú pri výkone profesie tvorí Prílohu č. 5 Zmluvy. Dodávateľ sa zaväzuje udržiavať poistenie v platnosti v dohodnutej výške po celú dobu trvania tejto Zmluvy. Porušenie uvedenej povinnosti sa považuje za závažné porušenie tejto Zmluvy.

**Článok IX**

**Zmluvné pokuty**

1. V prípade omeškania Dodávateľa s poskytnutím Plnenia v termíne uvedenom v Objednávke pre konkrétnu Zákazku, je Objednávateľ oprávnený účtovať Dodávateľovi zmluvnú pokutu vo výške 5 % z príslušnej Ceny, nie však menej ako 100,- eur (slovom: sto eur), za každý aj začatý deň omeškania.
2. V prípade omeškania Objednávateľa s úhradou faktúr podľa tejto Zmluvy, je Dodávateľ oprávnený účtovať Objednávateľovi úrok z omeškania vo výške podľa § 369a v spojení s § 369 ods. 2 Obchodného zákonníka vo výške podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení nariadenia vlády Slovenskej republiky č. 303/2014 Z. z., a to za každý deň omeškania platby.
3. V prípade, ak bude Objednávateľovi udelená príslušným správnym orgánom alebo súdom uložená sankcia z dôvodu nesplnenia povinnosti Dodávateľa pri poskytnutí Plnenia alebo z dôvodu iného porušenia zmluvnej povinnosti Dodávateľa, je Objednávateľ oprávnený účtovať Dodávateľovi zmluvnú pokutu vo výške 130 % z výšky sankcie uloženej Objednávateľovi príslušným správnym orgánom alebo súdom.
4. V prípade, ak Objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty v znení neskorších predpisov, je Objednávateľ oprávnený účtovať Dodávateľovi zmluvnú pokutu vo výške 130 % z výšky daňovej povinnosti, ktorá takto Objednávateľovi vznikla.
5. V prípade, ak Objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom Dodávateľom nelegálne zamestnávaných osôb, je Objednávateľ oprávnený účtovať Dodávateľovi zmluvnú pokutu vo výške 130 % zo sankcie uloženej kontrolným orgánom.
6. V prípade, ak Dodávateľ poruší povinnosti uvedené v článku V ods. 1 písm. e) tejto Zmluvy (povinnosť týkajúca sa Registra partnerov verejného sektora), je Objednávateľ oprávnený účtovať Dodávateľovi zaplatenie zmluvnej pokuty vo výške 5.000 € (slovom: päťtisíc euro) za každé jednotlivé porušenie jeho povinnosti. Objednávateľ je oprávnený požadovať od Dodávateľa zaplatenie zmluvnej pokuty podľa tohto bodu aj v prípade, ak Dodávateľ nezabezpečí plnenie tejto povinnosti svojim subdodávateľom.
7. V prípade, ak Dodávateľ poruší svoju povinnosť podľa ods. 5 článku VI tejto Zmluvy, je Objednávateľ oprávnený účtovať Dodávateľovi zmluvnú pokutu vo výške 200,- eur (slovom: dvesto eur), za každý aj začatý deň omeškania.
8. V prípade, ak Dodávateľ nesplní svoju povinnosť podľa článku IV ods. 26 tejto Zmluvy a neoznámi Objednávateľovi bezodkladne zmenu údajov akéhokoľvek subdodávateľa, je Objednávateľ oprávnený účtovať Dodávateľovi zmluvnú pokutu vo výške 200,- eur (slovom: dvesto eur) za každý neoznámený zmenený údaj.
9. Každú zmluvnú pokutu podľa tejto Zmluvy je možné účtovať aj opakovane.
10. Akákoľvek zmluvná pokuta podľa tejto Zmluvy je splatná do 15 dní odo dňa jej uplatnenia u Dodávateľa. Akúkoľvek zmluvnú pokutu podľa tohto článku Zmluvy je Objednávateľ oprávnený započítať s existujúcim alebo budúcim záväzkom voči Dodávateľovi a to aj z iného existujúceho alebo budúceho zmluvného vzťahu.
11. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje Dodávateľa ďalej plniť povinnosť zabezpečenú zmluvnou pokutou.
12. Rozhodnutie požadovať uhradenie zmluvnej pokuty, resp. úroku z omeškania oznámi oprávnená Zmluvná strana doručením faktúry na zmluvnú pokutu, resp. úrok z omeškania druhej zmluvnej strane.
13. Uplatnením zmluvnej pokuty u dodávateľa a/alebo zaplatením zmluvnej pokuty dodávateľom nie je dotknuté právo objednávateľa uplatňovať u dodávateľa v plnom rozsahu náhradu škody spôsobenú porušením povinností zo strany dodávateľa, na ktoré sa vzťahuje zmluvná pokuta.

**Článok X**

**Komunikácia Zmluvných strán**

1. Pokiaľ nie je v tejto Zmluve uvedené inak, komunikácia medzi Zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
2. Listovú zásielku je možné doručovať prostredníctvom poštového podniku alebo kuriéra na adresu Zmluvnej strany uvedenú v záhlaví tejto Zmluvy. Za doručenú sa považuje každá listová zásielka, ktorá:
3. bola adresátom prevzatá dňom jej prevzatia,
4. prevzatie bolo adresátom odmietnuté, dňom, kedy bolo prevzatie odmietnuté,
5. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
6. Za prvé kontaktné soby boli určené: (meno, priezvisko, e-mail, tel. číslo)
7. za Objednávateľa – .........................................
8. za Dodávateľa 1 –
9. za Dodávateľa 2 –
10. za Dodávateľa 3 –
11. Elektronická správa sa považuje za doručenú deň nasledujúci po jej odoslaní na emailovú adresu podľa článku X ods. 3 tejto Zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatické správa o nemožnosti adresáta oboznámiť sa so správou spolu s uvedením inej kontaktnej osoby.
12. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu, je možné doručovať tie písomnosti, ktoré môžu mať za následok vznik, zmenu alebo zánik práv a povinností Zmluvných strán vyplývajúcich z tejto Zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**Zákon o e-Governmente**“ v príslušnom gramatickom tvare. Doručovanie písomností zaslaných prostredníctvom elektronickej schránky v zmysle **Zákona o e-Governmente** sa riadi príslušnými ustanoveniami tohto
13. Zmluvné strany sú povinné minimálne raz denne kontrolovať kontaktné emailové adresy.
14. Zmluvné strany sú povinné bez zbytočného odkladu oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XI**

**Trvanie a spôsoby ukončenia Zmluvy**

1. Zmluvné strany uzatvárajú túto Zmluvu na dobu určitú, a to 36 mesiacov odo dňa jej účinnosti, alebo do vyčerpania Celkovej ceny uvedenej v článku VII ods. 1 tejto Zmluvy, podľa toho, ktorá skutočnosť nastane skôr.
2. Okrem vyššie uvedených skutočností môže Zmluva zaniknúť:
3. písomnou dohodou Zmluvných strán,
4. odstúpením od Zmluvy niektorou Zmluvnou stranou v súlade s ods. 3. alebo 4. tejto Zmluvy
5. písomnou výpoveďou niektorou Zmluvnou stranou v súlade s ods. 6 tejto Zmluvy.
6. Objednávateľ je oprávnený odstúpiť od tejto Zmluvy v prípade podstatného porušenia tejto Zmluvy Dodávateľom, pričom za podstatné porušenie tejto Zmluvy sa považuje najmä:
7. opakované porušenie povinností Dodávateľa poskytovať Plnenie v požadovanom rozsahu a/alebo kvalite a/alebo frekvencii/termíne,
8. opakované porušenie povinností Dodávateľa odstrániť vady Plnenia v požadovanom rozsahu a/alebo kvalite a/alebo termíne,
9. porušenie povinnosti registrácie Dodávateľa a/alebo jeho subdodávateľa v zmysle ZoRPVS, ak mu táto povinnosť vznikla,
10. porušenie ktorejkoľvek povinnosti týkajúcej sa mlčanlivosti alebo ochrany dôverných informácií a ochrany osobných údajov podľa tejto Zmluvy,
11. porušenie ktorejkoľvek povinnosti Dodávateľa týkajúcej sa nelegálnej práce a nelegálneho zamestnávania podľa tejto Zmluvy,
12. porušenie ktorejkoľvek povinnosti Dodávateľa týkajúcej sa bezpečnosti a ochrany zdravia pri práci podľa tejto Zmluvy,
13. iné porušenie Dodávateľom, ak je to v tejto Zmluve výslovne uvedené.
14. Objednávateľ je rovnako oprávnený od tejto Zmluvy odstúpiť keď dôjde:
15. k nadobudnutiu rozhodnutia príslušného súdu, ktorým súd vyhlási konkurz na majetok Dodávateľa,
16. k nadobudnutiu právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok Dodávateľa pre nedostatok majetku,
17. k nadobudnutiu právoplatnosti rozhodnutia príslušného súdu, ktorým súd povolí reštrukturalizáciu Dodávateľa,
18. k zániku Dodávateľa bez právneho nástupcu.
19. Oznámenie o odstúpení od Zmluvy musí byť písomné a odôvodnené a ostatným Zmluvným stranám doručené, inak je neplatné. Účinky odstúpenia od Zmluvy nastávajú dňom doručenia oznámenia o odstúpení druhej Zmluvnej strane. Právne účinky odstúpenia od Zmluvy nastanú i v prípade, ak iná Zmluvná strana odmietne prevziať zásielku s oznámením o odstúpení od Zmluvy alebo ak iná Zmluvná strana svojím konaním alebo opomenutím zmarí doručenie oznámenia o odstúpení od Zmluvy alebo ak poštový podnik vráti zásielku s oznámením o odstúpení od Zmluvy ako nedoručiteľnú alebo ak poštový podnik vráti zásielku s oznámením o odstúpení od Zmluvy ako neprevzatú v odbernej lehote.
20. Ktorákoľvek Zmluvná strana je oprávnená vypovedať Zmluvu aj bez uvedenia dôvodu. Výpoveď podľa predchádzajúcej vety musí mať písomnú formu. Výpovedná lehota je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená ostatným Zmluvným stranám, pričom je rozhodujúce posledné doručenie.
21. Zmluva môže podľa ods. 2 písm. b) a/alebo c) tohto článku zaniknúť aj vo vzťahu iba k niektorému z Dodávateľov, pričom všetky jej ustanovenia zostávajú vo vzťahu k ostatným Dodávateľom platné a účinné.

**Článok XII**

**Dôverné informácie a mlčanlivosť**

1. Zmluvné strany majú záujem a potrebu zachovávať dôverný charakter niektorých informácií, ktorých výmena je nevyhnutná pre naplnenie účelu tejto Zmluvy.
2. V prípade, ak je to nevyhnutné, Dodávateľ môže požadovať sprístupnenie určitých dôverných informácií, ktoré môžu obsahovať najmä, nie však výlučne, technické, komerčné, finančné, právne, riadiace, prevádzkové, administratívne, plánovacie, marketingové alebo ekonomické informácie, dáta a know-how, vrátane všetkých kópií, poznámok, analýz, kompilácií, štúdií a iných dokumentov, ktoré obsahujú a/alebo boli vyhotovené na základe takýchto informácií, či už v písomnej, ústnej, obrázkovej, elektronickej alebo inej podobe, vrátane všetkých informácií, ktoré majú formu obchodného tajomstva v súlade s § 17 zákona č. 513/1991 Zb. Obchodný zákonník v znení neskorších predpisov (takéto informácie spolu ďalej len ako „**dôverné informácie**“), a ktoré prináležia Objednávateľovi.
3. Dodávateľ berie na vedomie, že akékoľvek sprístupnenie dôverných informácií bude a/alebo môže mať za následok značné poškodenie Objednávateľa, jeho činností a dobrého mena a môže ohroziť jeho vzťah s verejnosťou.
4. Dodávateľ bude zachovávať mlčanlivosť o všetkých dôverných informáciách, ktoré mu boli poskytnuté Objednávateľom a/alebo ku ktorým má Dodávateľ prístup. Dodávateľ nepoužije žiadne z dôverných informácií na iné účely, ako je uvedené v tejto Zmluve.
5. Zmluvné strany berú na vedomie, že ich práva a povinnosti týkajúce sa dôverných informácií sa vzťahujú aj na pridružené osoby, partnerov a poradcov každej zo Zmluvných strán, ktorým sú Zmluvné strany oprávnené poskytnúť dôverné informácie v nevyhnutnom rozsahu pre plnenie tejto Zmluvy. Poskytnutie dôverných informácií tretej osobe v nevyhnutnom rozsahu je Dodávateľ vždy povinný bezodkladne písomne oznámiť Objednávateľovi.
6. Akékoľvek porušenie povinností zachovávať mlčanlivosť obsiahnutých v tejto Zmluve pridruženými osobami, partnermi a/alebo poradcami dodávateľa bude považované za porušenie zo strany Dodávateľa, za čo bude Dodávateľ zodpovedný.
7. Predchádzajúce povinnosti zachovávať mlčanlivosť sa nevzťahujú na také informácie, ktoré:
8. sú alebo sa stanú verejne dostupnými bez akéhokoľvek pričinenia Dodávateľa; alebo
9. boli vo vlastníctve Dodávateľa predtým, ako ich získal na základe tejto Zmluvy; alebo
10. boli vyvinuté Dodávateľom alebo v jeho mene nezávisle počas trvania povinnosti zachovávať mlčanlivosť; alebo
11. boli získané Dodávateľom od tretej osoby, ktorá preukázala, že má právo šíriť dôverné informácie; alebo
12. boli sprístupnené niektorou zo Zmluvných strán, ak si ich sprístupnenie vyžadujú platné právne predpisy, príslušný súd, príslušný regulačný orgán alebo orgán rozhodujúci v spore medzi zmluvnými stranami.
13. Dodávateľ nevynesie žiadne dôverné informácie mimo priestorov Objednávateľa, ani neprenesie alebo neskopíruje žiadne dôverné informácie, okrem tých situácií, kedy to Objednávateľ vopred písomne schváli.
14. Všetky dôverné informácie, ich kópie a výpisy zostávajú alebo sa stávajú počas trvania tejto Zmluvy majetkom Objednávateľa. Všetky poznámky, analýzy, vyhodnotenia, štúdie a interpretácie vyhotovené Dodávateľom, v jeho mene alebo zástupcami Dodávateľa, vcelku alebo sčasti na základe dôverných informácií, nie sú alebo sa nestanú majetkom Objednávateľa, ale Dodávateľ má právo ponechať si takéto poznámky, analýzy, vyhodnotenia, štúdie a interpretácie pri zachovaní mlčanlivosti v súlade s podmienkami tejto dohody.
15. Objednávateľ má právo odmietnuť poskytnutie dôverných informácií, ak takéto poskytnutie nebude nevyhnutne potrebné k naplneniu účelu tejto Zmluvy.
16. Dodávateľ berie na vedomie, že Objednávateľ neposkytuje žiadnu ďalšiu výslovnú garanciu a zrieka sa všetkých implicitných garancií vo vzťahu k dôverným informáciám, vrátane, nie však výlučne, akýchkoľvek garancií ohľadom kvality, presnosti alebo kompletnosti dôverných informácií.
17. Žiaden obsah dôverných informácií nie je možné považovať ako akýkoľvek prísľub, vyhlásenie alebo garanciu poskytnutú Objednávateľom Dodávateľovi.
18. Poskytnutím dôverných informácií neprechádza na Dodávateľa vlastnícke alebo iné právo alebo licencia k dôverným informáciám.
19. Dodávateľ je povinný poskytnúť Objednávateľovi všetku potrebnú súčinnosť potrebnú na odstránenie následkov neoprávnenej manipulácie s dôvernými informáciami.

**Článok XIII**

**Ochrana osobných údajov**

1. Zmluvné strany výslovne potvrdzujú, že Dodávateľ pri plnení tejto Zmluvy neprichádza do kontaktu so žiadnymi osobnými údajmi osôb v postavení dotknutých osôb v zmysle Nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie ochrany osobných údajov) v platnom znení (ďalej len ako „**Nariadenie** **GDPR**“) a zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len ako „**Zákon o ochrane osobných údajov**“), a teda **osobné údaje žiadnym spôsobom a v žiadnom rozsahu nespracúva**.
2. Pre vylúčenie pochybností platí, že Dodávateľ nemá postavenie sprostredkovateľa ani spoločného prevádzkovateľa osobných údajov v zmysle Nariadenia GDPR a Zákona o ochrane osobných údajov.
3. V prípade, ak Dodávateľ v rozpore s vyhlásením v ods. 1. tohto článku príde pri plnení tejto zmluvy do kontaktu s osobnými údajmi, ktoré spracúva Objednávateľ, Dodávateľ tieto osobné údaje nesmie v žiadnej forme spracúvať najmä ich nesmie poskytnúť žiadnej tretej osobe, zhromažďovať ich, kopírovať ich, zverejňovať ich alebo inak ich akýmkoľvek spôsobom využiť pre akékoľvek vlastné potreby alebo pre akékoľvek potreby tretej osoby. Dodávateľ je povinný Objednávateľa o tejto skutočnosti bezodkladne písomne informovať a špecifikovať rozsah, kategórie, typy osobných údajov, s ktorými prišiel do kontaktu, ako i identifikovať zdroj, z ktorého predmetné osobné údaje získal alebo na základe ktorého sa s nimi oboznámil. V prípade, ak Dodávateľ osobné údaje získal na akomkoľvek fyzickom alebo elektronickom či dátovom nosiči, je povinný každý takýto nosič informácii bezodkladne vrátiť Objednávateľovi. Dodávateľ je povinný všetky osobné údaje v inej forme, ktoré takto získal okamžite zlikvidovať.
4. Zmluvné strany sa dohodli, že ak počas trvania ich spolupráce na základe tejto Zmluvy dôjde k zisteniu, že na výkon činnosti Dodávateľa v jej zmysle je potrebné, aby zo strany Dodávateľa dochádzalo k spracúvaniu osobných údajov dotknutých osôb, Zmluvné strany pristúpia k uzatvoreniu príslušnej osobitnej zmluvy zohľadňujúcej konkrétne postavenie Dodávateľa, a to ešte pred začatím spracúvania osobných údajov Dodávateľom.

**Článok XIV**

**Záverečné ustanovenia**

1. Táto Zmluva nadobúda platnosť dňom jej podpísania Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv v zmysle ust. § 5a a nasl. zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií).
2. Dodávatelia berú na vedomie povinnosť Objednávateľa na zverejnenie tejto Zmluvy ako aj jednotlivých faktúr vyplývajúcich z plnenia tejto Zmluvy.
3. Zmluvné strany sa dohodli, že práva a povinnosti Zmluvných strán sa riadia právnym poriadkom Slovenskej republiky.
4. Meniť alebo dopĺňať ustanovenia tejto Zmluvy je možné len na základe dohody Zmluvných strán, formou písomných dodatkov podpísaných oprávnenými zástupcami všetkých Zmluvných strán v súlade s § 18 zákona o verejnom obstarávaní.
5. Neplatnosť, neúčinnosť alebo neaplikovateľnosť niektorého ustanovenia tejto Zmluvy nespôsobuje neplatnosť, neúčinnosť alebo neaplikovateľnosť tejto Zmluvy ako celku.
6. V prípade neplatnosti, neúčinnosti alebo neaplikovateľnosti niektorého ustanovenia tejto Zmluvy sú Zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto Zmluvy nahradili novým ustanovením v súlade s účelom tejto Zmluvy. V prípade, ak bude právny predpis citovaný v tejto Zmluve zrušený a nahradený iným právnym predpisom, odkazy tejto Zmluvy na pôvodný právny predpis sa budú považovať za odkazy na právny predpis, ktorý ho nahradil.
7. Zmluva je vyhotovená v piatich vyhotoveniach, dve vyhotovenia pre Objednávateľa a jedno vyhotovenie pre každého Dodávateľa.
8. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto Zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto Zmluvy majú príslušné súdy Slovenskej republiky, za použitia slovenského práva.
9. Neoddeliteľnou súčasťou Zmluvy sú jej nasledovné prílohy:
10. Príloha č. 1: Špecifikácia bežných opráv, údržieb a služieb
11. Príloha č. 2: Zoznam nehnuteľností v správe Objednávateľa
12. Príloha č. 3: Cenové ponuky (výšky zliav): Dodávateľ 1, Dodávateľ 2, Dodávateľ 3
13. Príloha č. 4: Zoznam subdodávateľov: Dodávateľ 1, Dodávateľ 2, Dodávateľ 3
14. Príloha č. 5: Poistná zmluva: Dodávateľ 1, Dodávateľ 2, Dodávateľ 3
15. Príloha č. 6: Zoznam kľúčových odborníkov
16. Zmluvné strany zhodne vyhlasujú, že si dôsledne a riadne Zmluvu prečítali, porozumeli jej obsahu, táto vyjadruje ich slobodnú a vážnu vôľu prostú akýchkoľvek omylov, pričom nemajú voči nej výhrady a na dôkaz uvedeného ju podpisujú.

Za Objednávateľa

V Bratislave, dňa

.........................................................................

Ing. arch. Matúš Vallo,

primátor

Za Dodávateľa 1

V Bratislave, dňa

.........................................................................

Za Dodávateľa 2

V Bratislave, dňa

.........................................................................

Za Dodávateľa 3

V Bratislave, dňa

.........................................................................

Príloha č. 1: Špecifikácia bežných opráv, údržieb a služieb

Špecifikácia bežných opráv, údržieb a služieb

1. Zámočnícke práce - bežné opravy a údržba (KCN 767, HZS)

* okien, dverí, priemyselných brán, opravy samozatváračov, prístreškov, mreží, zábradlí, zábran, oplotení budov, pozemkov, doplnkových konštrukcií, objektových brán,
* výroba ostatných kovových konštrukcií, zváračské práce (plynom C02, el. oblúkové zváranie),
* opravy, údržba, servis a dodanie zámkov, vložiek, kľúčov, závor a ostatných súčastí uzamykania,
* ostatné súvisiace práce a činnosti na základe požiadaviek objednávateľa.

1. Vodoinštalačné práce - bežné opravy a údržba (KCN 271,721):

* vodovodných armatúr, batérií, sifónov, toaliet, pisoárov, vodární, splachovačov, ventilov, dopĺňacích a vypínacích zariadení, umývadiel, vaničiek, sprchovacích boxov, vaní, odpadových a kanalizačných potrubí, objektových kanalizačných prípojok, revíznych a vodomerných šácht, požiarnych vodovodov, tlakových potrubí studenej a teplej vody,
* bytových a objektových vodomerov a meradiel, podružných meradiel spotrebovaného média,
* ostatné súvisiace práce a činnosti na potrubných rozvodoch vody a zariadeniach na základe požiadaviek objednávateľa.

1. Kúrenárske práce - bežné opravy a údržba (KCN 731):

* vykurovacích zariadení a systémov kotolní, vykurovacích systémov - napríklad údržba horúcovodných a sekundárnych rozvodov, odvzdušňovanie systémov, demontážne a montážne práce na vykurovacích telesách, rozvodoch vykurovania, teplej vody, výmeny ventilov, armatúr, čerpadiel, prietokových zásobníkov, ohrievačov vody, konvektorov, registrov a ostatných vykurovacích zariadení, plynových potrubí a zariadení,
* ostatné súvisiace práce a činnosti na zariadeniach (napr. zváracie) na základe požiadaviek objednávateľa.

1. Plynoinštalačné práce - bežné opravy a údržba: (KCN 731):

* plynových potrubí a zariadení.

1. Maliarske a natieračské práce - bežné opravy a údržba (KCN 003,783,784):

* vápenno cementových povrchov stien a ostatných stavebných konštrukcií,
* náterov a malieb oceľových drevených povrchov a materiálov,
* povrchov, náterov a malieb ostatných zariadení (okná, dvere, rámy, nábytky, lavičky),
* protipliesňové úpravy a nátery povrchov,
* fasádnych povrchov budov,
* ostatné súvisiace práce a činnosti na základe požiadaviek objednávateľa.

1. Stolárske, tesárske a sklenárske práce - bežné opravy a údržba (KCN 762, 766, 775, 787):

* okien, dverí, dverných zárubní, obkladov, výplní a ostatných konštrukcií (vrátane tesárskych),
* kancelárskych nábytkov a zariadení, kuchynských zostáv v bytových a nebytových priestoroch,
* parketových, laminátových povrchov, tvrdých a mäkkých podlahových krytín,
* sklených výplní okien, dverí, brán, výkladov a ostatných konštrukcií do oceľových, plastových a drevených rámov,
* ostatné súvisiace práce a činnosti na základe požiadaviek objednávateľa.

1. Elektroinštalačné práce - bežné opravy a údržba (KCN 921, 922):

* vnútorných a vonkajších elektrických rozvodov, rozvádzačov,
* prvkoch ochrany, istiacich prvkov a zariadení pred nebezpečným dotykovým napätím,
* svetelnej, zásuvkovej a ovládacej elektroinštalácie,
* el. zariadení po odborných prehliadkach a skúškach,
* elektrických vykurovacích telies, konvektorov, akumulačných pecí, tepelných žiaričov,
* ohrievačov vody, zásobníkov,
* bleskozvodových zariadení,
* ručných elektrických prenosných zariadení a ich súčastí,
* ovládacích, zásuvkových, napájacích a silových káblových rozvodov,
* svetelných a spínacích káblových rozvodov,
* slaboprúdových a signalizačných káblovaní,
* čerpadiel, prečerpávacích zariadení vody, splaškovej kanalizácie.

1. Čistiace a upratovanie služby nad rámec štandardných čistiacich a upratovacích služieb (KCN, HZS):

- je dodávateľ povinný bezodplatne poskytnúť v súvislosti s uskutočnením opravy a údržby, ktorých potreba vykonania priamo súvisí s uskutočnením opravy a údržby na základe požiadaviek objednávateľa.

1. Bežné stavebné opravy a údržba stavebných konštrukcií a zariadení (KCN 001, 003, 005, 006, 011, 013, 014, 711, 713, 760, 762, 764, 765, 771, 775):

- stavebných konštrukcií domov a budov, omietkových povrchov, keramických a ostatných obkladov,

- výmuroviek, interiérového a exteriérového muriva, sadrokartónových priečok a konštrukcií, podstropných podhľadových konštrukcií,

- podkladových vrstiev, dlažieb a dlaždíc,

- podlahovín z PVC,

- fasádnych povrchov budov,

- prístupových chodníkových a komunikačných plôch prináležiacich k budovám a objektom,

- ostatných komunikácií, vrátene oplotení, obrubníkov, zberačov,

- striech, strešných plášťov, klampiarskych konštrukcií a ostatných súvisiacich prvkov na domoch a budovách,

- vstupných schodov, nášľapníc a súvisiacich konštrukcií,

- ostatné bežné stavebné opravy a údržba zariadení a konštrukčných prvkov, nehnuteľností a prípadné sanačné a asanačné práce na objektoch a budovách podľa požiadaviek objednávateľa.

1. Zemné práce (KCN 001):

- odkopávka a prekopávka cesty,

-výkop a hĺbenie rýh zapažených a nezapažených s urovnaním dna,

- hĺbenie šácht ručným alebo pneumatickým náradím,

- rozoberanie dlažby cesty a chodníka,

- obsyp potrubia sypaninou z vhodných hornín.

1. Sanácia objektov (KCN 005):

- špeciálne stavebné práce,

- prípravné práce,

- zvislé konštrukcie betónové,

- zvislé konštrukcie murované

- stropy, strechy, podhľady

- omietkové systémy

- potery a mazaniny

- Potrubie

-Izolácie

1. Demolácia objektov (KCN 006):

- demolácia konštrukcií z prostého betónu

- demolácia konštrukcií postupným rozoberaním z tehál

- demolácia budov postupným rozoberaním z tehál

- demolácia budov z prostého betónu

- premiestnenie sutiny

- uloženie sutiny na skládku

- poplatok za skládku sute.

1. Búranie a podchytávanie konštrukcií (KCN 013):

- búranie základov

- búranie muriva, pilierov, priečok

- búranie stropov, klenieb, schodísk, prekladov

- búranie podláh

- vybúranie otvorov

- vybúranie výplní otvorov

- vybúranie rozvodov sietí

- vysekanie rýh a zárezov

- otlčenie omietok, zateplení a obkladov

- premiestnenie sutiny

- uloženie sutiny na skládku

- poplatok za skládku sute

- podchytávanie konštrukcií

- podchytenie nadzákladového muriva

- podchytenie základového muriva

- podchytenie schodov a podest

- podchytenie strešných väzníkov

- podchytenie priečok

- podchytenie stropov.

1. Diaľkové a prípojné vodovody a kanalizácie (KCN 271):

- spoločné stavebné práce pre vonkajšie vodovody a kanalizácie

- demontáž vonkajšieho vodovodu a vonkajšej kanalizácie

- opravy a údržba konštrukcií objektov

- montáž vonkajšieho vodovodu a vonkajšej kanalizácie.

1. Vypratanie priestorov (KCN HZS):

- vypratanie a vysťahovanie bytových a nebytových priestorov od nábytkových a ostatných zariadení na základe požiadaviek objednávateľa.

1. Ostatné práce (HZS)

- práce pri sťahovaní a presune materiálov, nábytkov a ostatných zariadení podľa požiadaviek objednávateľa,

- odčerpávanie zaplavených vodomerných šácht,

- kontrola, servis a údržba protipožiarnych vybavení a zariadení budov.

1. Revízie elektrických, tlakových a plynových zariadení (KCN 950):

Odborné prehliadky a skúšky podľa VYHLÁŠKY 508 Ministerstva práce, sociálnych vecí a rodiny Slovenskej republiky z 9. júla 2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.

1. Montáž dopravných zariadení, skladových zariadení a váh (KCN 933):

Externé opravy výťahov: preventívna údržba, neplánované opravy, operatívne odstraňovanie porúch výťahov; pravidelné odborné prehliadky, skúšky, opakované úradné skúšky, revízie, kontroly v medzi revíznom období výťahov ako vyhradených technických zariadení podľa VYHLÁŠKY 508 Ministerstva práce, sociálnych vecí a rodiny Slovenskej republiky z 9. júla 2009 Z.z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia.